එම අවස්ථාවට ත්‍රෛනිකායික මහා සංඝ  රත්නය ද වැඩම කර සිටි අතර, එහිදී ශ්‍රී ලංකා අමරපුර සංඝ සභාවේ උප සභාපති අමරපුර සම්බුද්ධ ශාසනෝදය සංඝ සම්මේලනයේ මහානායක ආචාර්ය පූජ්‍ය වස්කඩුවේ ශ්‍රී සුභූති හිමියන් අනුශාසනාවක් සිදුකළා.එමෙන්ම එම අවස්ථාවට එක්ව සිටි රාමඤ්ඤ මහා නිකායේ අනුනායක පූජ්‍ය මාතලේ ධම්මකුසල හිමියන් කියා සිටියේ මෙම කර්තවශ්‍ය රටටම ආදර්ශයක් බවයි.එහිදි සියම් මහා නිකායේ මල්වතු පාර්ශවයේ මාතර - හම්බන්තොට දෙපළාතේ ප්‍රධාන සංඝනායක තිස්ස සඳගිරි උභයරජමහා විහාරාධිපති ආචාර්ය පූජ්‍ය දේවාලේගම ධම්මසේන හිමියන් සහ කිරිවෙහෙර රාජමහා විහාරාධිපති පූජ්‍ය කොබවක ධම්මින්ද හිමියන් ද අනුශාසනා සිදුකළා.සිංහරාජ මිටියාවතේ ගිංගඟ නිම්නයේ,තවලම - බඩඅමුණ යාය අස්වැද්දවීමේ කටයුත්තට සමඟාමීව පැවති විද්වත් කතිකාවේදී සම්මානිත මහාචාර්ය ජේ.බී. දිසානායක සහ ප්‍රවීන රංගන ශිල්පි ජැක්සන් ඇන්තනීද එක්ව  සිටියා.